אמנדה גורמן

אמנדה גורמן (באנגלית: Amanda Gorman; נולדה ב-7 במרץ 1998) היא משוררת ופעילה חברתית אמריקאית.

שיריה של גורמן מתמקדים בסוגיות של דיכוי, פמיניזם, גזע ואנשי שוליים בחברה וקהילות אפריקאיות ברחבי העולם. גורמן היא המשוררת הראשונה שזכתה בתואר כלת פרס משורר הנוער הלאומי. גורמן היא המשוררת הצעירה ביותר שהקריאה את שירה "The Hill We Climb", בטקס ההשבעה של ג'ו ביידן לנשיאות ארצות הברית בגבעת הקפיטול. היא פרסמה את ספר השירה "The One for Who Food Is Not Enough" בשנת 2015.

 ביוגרפיה 
גורמן היא ילידת לוס אנג'לס שגודלה על ידי אמה, מורה בשם ג'ואן וויקס, עם שני אחיה. יש לה אחות תאומה, גבריאל, שהיא פעילה חברתית. גורמן אמרה שהיא גדלה בסביבה עם גישה מוגבלת לטלוויזיה. היה לה ליקוי בדיבור בילדותה. היא תיארה את עצמה בילדותה כ"ילדה מוזרה "שנהנתה לקרוא ולכתוב ועודדה על ידי אמה". גורמן אמרה שיש לה הפרעת עיבוד שמיעה ויש לה רגישות לקולות רמים.

גורמן למדה בבית הספר ניו-רודס, בית ספר פרטי בסנטה מוניקה. היא קיבלה מלגת קרן משפחת מילקן ולמדה סוציולוגיה במכללת הרווארד. בזמן שהייתה בהרווארד, היא הפכה לאדם הראשון שזכה בתואר כלת משורר הנוער הלאומי באפריל 2017. היא נבחרה מחמישה מתמודדים סופיים.

היא נכללה ברשימת פורבס 30Under30 לשנת 2022.

 שירה ואקטיביזם 
גורמן אמרה כי קיבלה השראה להיות נציגה של הנוער עבור האומות המאוחדות בשנת 2013 לאחר שצפתה בנאום של כלת פרס נובל הפקיסטנית, מלאלה יוספזאי. גורמן נבחרה ככלת משורר הנוער של לוס אנג'לס בשנת 2014. פרסמה את ספר השירה "The One for Who Food Is Not Enough" בשנת 2015.

גורמן היא מייסדת העמותה "One Pen One Page", המפעילה סדנאות כתיבה ותוכניות מנהיגות לנוער. בשנת 2017 היא הפכה למשוררת הראשונה שפתחה את עונת הספרות עבור ספריית הקונגרס, והיא קראה את שירתה בערוץ MTV. ספריית ומוזיאון מורגן רכשו את שירה "In This Place (An American Lyric" והציגו אותו בשנת 2018 לצד עבודותיה של אליזבת בישופ. בשנת 2017, היה ספר השירה שלה לספר החודש של מכון XQ. היא כתבה מחווה לספורטאים שחורים עבור נייקי הוצאת הספרים ויקינג החתימה את גורמן על כתיבת שני ספרי ילדים עתידיים.
230px|ממוזער|שמאל|גורמן קוראת את שירה בטקס השבעת ג'ו ביידן לנשיאות ארצות הברית
בשנת 2017 גורמן צוטטה כי היא רוצה להתמודד לנשיאות ארצות הברית בשנת 2036.

האמנות והאקטיביזם שלה מתמקדים בסוגיות של דיכוי, פמיניזם, גזע ואנשי שוליים בחברה, כמו גם קהילות אפריקאיות ברחבי העולם.

גורמן קראה את שירה "The Hill We Climb"  בטקס ההשבעה של ג'ו ביידן לנשיאות ארצות הברית ב-20 בינואר 2021, והיא המשוררת הצעירה ביותר שקראה בהשבעה נשיאותית בתולדות ארצות הברית. אשת נשיא ארצות הברית הנכנס, ג'יל ביידן המליצה על גורמן. לאחר 6 בינואר 2021, תיקנה גורמן את נוסח כמה משיריה כדי להתייחס לסערת קפיטול ארצות הברית. במהלך השבוע שלפני ההשבעה אמרה גורמן למבקר הספרים בוושינגטון פוסט, רון צ'ארלס, "תקוותי היא שהשיר שלי ייצג רגע של אחדות במדינתנו", וכי "במילים שלי אוכל לדבר על פרק ועידן חדשים לאומה שלנו."

ספריה

 פרסים ומועמדויות 
שנהפרסקטגוריהתוצאהמקור2024פרס NAACP Imageפרס יושב הראש

 קישורים חיצוניים 



 אמנדה גורמן מקריאה את שירה בטקס השבעת ג'ו ביידן לנשיאות ארצות הברית אתר יוטיוב


 הערות שוליים 

קטגוריה:תאומים אמריקאים
קטגוריה:משוררות אמריקאיות
קטגוריה:משוררים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:משוררות אפרו-אמריקאיות
קטגוריה:משוררים אפרו-אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאיות שנולדו ב-1998
קטגוריה:אמריקאים שנולדו ב-1998